**Ai multe clipe declarate amintiri...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-ai pus în lanțuri fără de tăgadă,

Îți rup într-una zale și visez.

La tot ce m-ar fi pus cumva în gardă,

Și-acum, în consecință ... meditez.

”- Ai pentru mine harul nemuririi?!”,

(așa te lăudai până mai ieri!).

Căci am văzut că pe al ”înrobirii”,

Nu l-ai uitat, nicicum, pe nicăieri.

O pasiune prinsă-n soarta vieții,

Tu, pentru mine, chiar ai dezvoltat.

Ca Soarele ce-n roua dimineții,

Își spală chip de vise încărcat.

Vorbe rostite, gânduri expulzate,

(acum în patru puncte cardinale).

Tu ai văzut că au fost declarate,

Condiție ... a zâmbetelor tale.

În carapacea firii nu fac schimb,

Cu interese, lesne lepădate.

În existența lumii, pentr-un timp,

Și apoi să le vrei împerecheate.

Sunt clipe declarate ... amintiri,

Și sentimente dintr-un anotimp.

(ce ți-au pierit până și din priviri),

Fără să ceri măcar răgaz sau timp.

Brăila, septembrie 2017